钦定古今图书集成/明伦汇编/官常典/第087卷 > 高密王孝察 淄川王孝同 广平王孝慈
## 钦定古今图书集成/明伦汇编/官常典/第087卷 > 高密王孝察 淄川王孝同 广平王孝慈

《河间王孝友　》《清河王孝节　》《胶西王孝义》。

按《唐书淮安王传》：“胶东郡王道彦，武德五年封同封
者孝察为高密王，孝同淄川王，孝慈广平王，孝友河
间王，孝节清河王，孝义胶西王。于是唐始兴，务广支，
蕃镇天下，故从昆弟子凡胜衣以上皆爵郡王。太宗
即位，举属籍问大臣曰：‘尽王宗子于天下，可乎’？封德
彝曰：‘汉所封惟帝子，若亲昆弟，其属远，非大功不王’”，
如周郇、滕、汉、贾泽，尚不得茆土，所以别亲疏也。先朝
一切封之，爵命崇而力役多，以天下为私奉，非所以
示至公。帝曰：“朕君天下以安百姓，不容劳百姓以养
己之亲。”于是疏属王者皆降为公，惟尝有功者不降，
故道彦等并降封公。